Kaljanas (miestas)
Šis straipsnis yra apie miestą Indijoje. Apie rūkymo priemonę žr. vandens pypkė. Kaljanas (angl. Kalyan) – miestas vakarų Indijoje, Maharaštros valstijoje, prie Mumbajaus (kartais laikomas jo priemiesčiu). 1,26 mln. gyventojų (2005). Išsidėstęs prie Ulhas upės žiočių Arabijos jūron, 48 km į šiaurės rytus nuo Mumbajaus. Miesto plėtrą stipriai paskatino Mumbajaus miesto perkrovimas, čia įsikūrė daug pramonės įmonių. Didžiausias pramonės kompleksas yra rytinėje miesto dalyje – čia gaminami dažai, chemikalai, elektros prietaisai ir įranga. Su Mumbajumi susisiekia geležinkelio linija. Mieste daug senovės pastatų griuvėsių.